 Jeremaya 10  Nụrụnụ okwu Jehova kwuru megide unu, unu ụlọ Izrel.Nke a bụ ihe Jehova kwuru: Unu amụtala ụzọ mba dị iche iche ma ọlị, unu atụla ọbụna ihe ịrịba ama ndị si neluigwe ụjọ, nihi na mba dị iche iche na-atụ ihe ndị a ụjọ.Nihi na omenala nke ndị dị iche iche bụ naanị ume e kupụrụ ekupụ, nihi na ọ bụ osisi nkịtị dị nọhịa ka mmadụ gbuturu, bụ nke omenkà ji mma ịkwa osisi kwaa.Mmadụ na-eji ọlaọcha na ọlaedo chọọ ya mma. Ha na-eji ntu na hama kụgide ha, ka ọ ghara inwe nke ga-ete kweke kweke.Ha dị ka ihe e ji achụ anụmanụ nubi kukumba, ha apụghị ikwu okwu. A na-ebu ha ebu, nihi na ha apụghị ịga ije. Atụla egwu nihi ha, nihi na ha apụghị iweta ọdachi ọ bụla, ha adịghịkwa eme ihe ọma ọ bụla.Jehova, o nwetụdịghị onye dị ka gị. Ị dị ukwuu, aha gị dị ukwuu, dịkwa ike.Ọ dị onye na-agaghị atụ egwu gị, gị Eze mba niile? Nihi na ọ bụ gị ka e kwesịrị ịtụ egwu; nihi na o nwetụdịghị onye dị ka gị netiti ndị niile maara ihe ná mba dị iche iche nakwa nalaeze ha niile.Ha niile bụ ndị na-adịghị eche echiche, bụrụkwa ndị nzuzu. Naanị ihe osisi na-eme bụ ịgba ndị mmadụ ume ịchụso ihe efu.E si ọbụna Tashish bute ọlaọcha a kụrụ ka ha dị mbadamba, sikwa na Yufaz bute ọlaedo, bụ ndị omenkà na onye na-eji ígwè akpụ ihe kpụrụ; e ji eri na-acha anụnụ anụnụ na ajị anụ e sijiri odo odo mee ákwà ha. Ha niile bụ ọrụ aka nke ndị nwere nkà.Ma, Jehova bụ Chineke neziokwu. Ọ bụ Chineke dị ndụ, bụrụkwa Eze ruo mgbe ebighị ebi. Ụwa ga-ama jijiji nihi iwe ya, ọ dịghịkwa mba ga-eguzo mgbe ọ ga-eweta amamikpe ya.Nke a bụ ihe unu ga-asị ha: Chi niile ọ na-abụghị ha kere eluigwe na ụwa ga-ala niyi wee pụọ nụwa, pụọkwa nokpuru eluigwe a.Ọ bụ ya bụ Onye ji ike ya kee ụwa, Onye jikwa amamihe ya mee ka elu ala guzosie ike, Onye jikwa nghọta ya setịa eluigwe.Olu ya na-eme ka mmiri dị neluigwe mee mkpatụ. Ya onwe ya na-emekwa ka alụlụụ si na nsọtụ ụwa kwụgoo. O meworo mmiri ozuzo oghere, ọ na-esikwa nụlọ nkwakọba ihe ya eme ka ifufe pụta.Mmadụ niile emewo ihe necheghị echiche nke na amaghị ihe ha apụtawo ìhè. Ihere ihe oyiyi a pịrị apị ga-eme onye ọ bụla nke na-eji ígwè akpụ ihe; nihi na ihe oyiyi ya a wụrụ awụ bụ ihe ụgha, mmụọ adịghịkwa nime ya.Ha bụ ihe efu, ihe ịkwa emo. Noge a ga-elebara ha anya, ha ga-ala niyi.Òkè Jekọb adịghị ka ihe ndị a, nihi na ọ bụ ya bụ Onye kpụrụ ihe niile, Izrel bụ mkpara nke ihe nketa ya. Jehova nke ụsụụ ndị agha bụ aha ya.Kwakọta ngwongwo gị dị nala, gị nwaanyị nke nọ nahụhụ.Nihi na nke a bụ ihe Jehova kwuru: Lee, m ga-agbapụ ndị bi nụwa dị ka nkume noge a, m ga-akpatara ha ahụhụ ka ha wee hụ ya.Efuola m, nihi ọkpụkpụ m nke gbajiri agbaji! Ahụ e merụrụ m adịwo oké njọ. Mụ onwe m asịwo: Nezie, ihe a bụ ọrịa na-arịa m, m ga-eburukwa ya.E bibiwo ụlọikwuu m, e gbubiwokwa ụdọ ụlọikwuu m niile. Ụmụ m esiwo nebe m nọ pụọ, ha anọkwaghị. Ọ dịkwaghị onye na-agbasa ụlọikwuu m, ọ dịkwaghị onye na-eweli ákwà ụlọikwuu m elu.Nihi na ndị na-azụ atụrụ emewo ihe necheghị echiche, ha achọghị Jehova. Ọ bụ ya mere ha ejighị nghọta mee ihe, a chụsasịwokwa anụmanụ ha niile ndị nọ nebe ịta ahịhịa.Geenụ ntị! Akụkọ dị! Lee, o rutewo, tinyere oké mkpọtụ nke si nala dị nebe ugwu, iji mee ka obodo ndị dị na Juda ghọọ ebe tọgbọrọ nefu, ọgba nkịta ọhịa.Jehova, amaara m nke ọma na ụzọ mmadụ adịghị ya naka. Ọ dịrịghị mmadụ nke na-eje ije ọbụna iduzi nzọụkwụ ya.Jehova, jiri ikpe ziri ezi gbazie m; ejila iwe gbazie m, ka ị ghara ime ka m ghọọ ihe efu.Wụkwasị mba ndị na-eleghara gị anya ọnụma gị, wụkwasịkwa ezinụlọ ndị na-adịghị akpọku aha gị ọnụma gị. Nihi na ha eripịawo Jekọb. Ee, ha eripịawo ya, ha nọkwa na-ekpochapụ ya; ha emewokwa ka ebe obibi ya tọgbọrọ nefu. 